Karl August Rogge

Karl August Rogge (født 3. mars 1795 i Elbing, død 12. mai 1827) var en tysk rettshistoriker, som særlig er kjent for sin bok om rettsvesenet hos germanerne.

Liv
Han var sønn av en prest og var elev ved gymnaset i hjembyen Elbing. I 1812 begynte han å studere ved Universitetet i Berlin, men ble avbrutt i studiene på grunn av krigen mot Frankrike. Rogge ble såret i slaget ved Grossgörschen og deltok i innmarsjene i Paris både i 1814 og 1815. Etter krigens slutt vendte han tilbake til studiene ved universitetet, hvor han hadde Savigny, Hasse og Eichhorn som lærere. Disse skaffet ham muligheten til å fortsette studiene i ett år ved Universitetet i Göttingen, mot at han forpliktet seg til deretter å undervise ved Universitetet i Königsberg. I Königsberg utga han et verk om rettsvesenet hos germanerne, og i 1821 ble han utnevnt til professor. I 1824 vekslet han til Universitetet i Tübingen, men døde allerede i 1827.

Referanser

Litteratur
 Ernst Landsberg: «Rogge, Karl August», i Allgemeine Deutsche Biographie, bd. 29 (1889)

Tyske rettshistorikere
Personer fra Elbląg